Longumkrysset

Longumkrysset er et motorveikryss på E18 mellom Arendal og Tvedestrand, det eneste mellom Harebakken ved Arendal og Grenstølkrysset ved Tvedestrand. Krysset har nummer 70 langs E18 østfra. 

I Longumkrysset krysser E18 fylkesvei 409, med avkjøring sørover mot Krøgenes, Eydehavn og Tromøy, og vestover mot tettstedet Longum og gamle E18 som nå heter fylkesvei 421. Ved Longumkrysset er det busstopp med parkeringsmuligheter. Sykkel og gangveien langs fylkesvei 409 er sør for motorveikrysset ført i egen bru over motorveien.   

Øst for motorveien ligger Eyde Energipark der industriselskapet Morrow Batteries er i  ferd med å etablere seg. Her ligger også Heftingdalen, Arendal kommunes gjenvinningsanlegg. 

Sør for motorveien er det opparbeidet et nett av turveier i området som er kalt Arendal bymark. Det er parkeringsplass ved Longumkrysset og langs fylkesvei 409 mellom Longumkrysset og Krøgenes.

Referanser 

Veikryss, rundkjøringer og trafikkmaskiner
Veier i Arendal
Europavei 18